ངས་ཁ་སང་ཀུར་ཌི་སི་ཐཱན་ནམ་ཤར་ཏུར་ཀེའི་ཡུལ་གྱི་ཡེ་ཟི་ཌི་སྐྱབས་བཅོལ་སྒར་ཞིག་ཏུ་པར་འདི་བླངས་པ་ཡིན།ངའི་མཐའ་འཁོར་གྱི་ཡོད་ཚད་འགག་སོང་བ་དང་དུས་མཉམ་དུ།ངས་ཁྱེད་ཀྱི་མིག་ལས་ལོ་ངོ་འདི་དག་གི་རིང་ལ་སྐྱབས་བཅོལ་བ་ཚོས་ང་ལ་བཤད་པའི་ལོ་རྒྱུས་ཚང་མ་མཐོང་ཐུབ་ཀྱི་འདུགཡིད་དུ་འོང་བའི་བྱིས་པ་ལཱོ་རིན་ལགས།ཁྱེད་ནི་ལོ་ངོ་བཞི་ཙམ་ཞིག་རེད་ལ་ཡང་ན་བལྟས་ཚོད་ལ་རེད།ཁྱེད་ཀྱི་མི་ཚེའི་ནང་གི་དྲན་པ་ཐོག་མ་རྣམས་ནི་དངངས་སྐྲག་དང་འཆི་བ།སྡུག་བསྔལ་བཅས་ཆགས་ཀྱི་རེད།ཁྱེད་ནི་ཡེ་ཟི་ཌིའི་རིགས་འབུམ་ཕྲག་ཁ་ཤས་ཀྱི་ཁྲོད་ཀྱི་ཡེ་ཟི་ཌེའི་རིགས་ཀྱི་བུ་མོ་ཞིག་ཡིན་པའི་ཆ་ནས།ལོ་སྔོན་མར་ཨ་ཡེ་སིའི་དྲག་སྤྱོད་པས་ཚུར་རྒོལ་བྱས་པ་རེད།ཁྱེད་ཀྱི་གྲོང་གསེབ་དེའི་མཐའ་བསྐོར་ནས་ཁྱོ་ག་རྣམས་བསད་ཅིང་བུད་མེད་རྣམས་བཙན་འཁྱེར་བྱས།བསོད་ནམས་ཆེ་གྲས་རྣམས་ནི་བྲོས་ནས་ཐར་མཁན་རྣམས་རེད།མཐའ་ན་རང་གི་རྒྱབ་ལ་གྱོན་པའི་དུག་སློག་ཙམ་ལས་མེད་ནའང་བསོད་ནམས་ཆེ་གྲས་རྣམས་རེད།འཛམ་གླིང་གིས་བལྟ་བ་ཙམ་ཞིག་བྱས་ཏེ་ཡ་ང་བ་རེད་ཟེར།འོན་ཀྱང་དངོས་གནས་བལྟ་བ་ཙམ་ཞིག་ང་ཚོས་གང་བྱེད་ཐུབ་པ་དེ་རེད་དམ།དེ་རིང་ཁྱེད་ནི་ཏུར་ཀེའི་ལྷོ་ཤར་གྱི་མཚམས་ཤིག་ཏུ་སྐྱབས་བཅོལ་བའི་སྒར་ཞིག་ཏུ་གུར་གྱི་ནང་བསྡད་ཡོད།ངས་ཁྱེད་ཀྱི་ཨ་ཅེ་ལ་དུས་ཅི་ཙམ་ལ་ཞེས་དྲིས་པ་ཡིན།མོས་ལོ་དང་ཟླ་བ་ཞེས་ལན་བཏབ་མ་སོང་།མོས་ཉི་མའི་གྲངས་ཀ་བརྩི་བཞིན་འདུགཉི་མ་༣༦༦ངས་འདི་ལྟར་དྲན་གྱིན་འདུགང་ཚོས་ཉི་མ་༣༦༧པ་ལ་ཁོང་ཚོར་རོགས་པ་བྱེད་རྒྱུ་ཡིན་ནམ།